recursal/SuperWikiNEXT-32B huggingface dataset:
**கிளிப்டன் மீன் காட்சியகம்** (*Clifton Fish Aquarium*) பாக்கித்தான் நாட்டின் கராச்சி நகரிலிலுள்ள கிளிப்டன் பகுதியில் அமைந்திருந்த ஒரு நீர்வாழ் உயிரினக் காட்சியகமாகும். அப்துல்லா சா காசி புனித கோவிலுக்கு அருகில் இம்மீன்காட்சியகம் இருந்தது. 1965 ஆம் ஆண்டு முதல் 1998 ஆம் ஆண்டு வரை காட்சியகம் செயல்பாட்டில் இருந்தது. இது கராச்சியின் மிகப்பெரிய பொது மீன்காட்சியகமாகும். 

மூடப்பட்ட கிளிப்டன் மீன் காட்சியகத்தை மீண்டும் திறக்க பல முறை முயற்சிகள் மேற்கொள்ளப்பட்டு தோல்வியில் முடிந்தன. இதில் 2012 ஆம் ஆண்டு மேற்கொள்ளப்பட்ட முயற்சியும் ஒன்றாகும்.

வரலாறு
------

இப்போது செயல்படாத கராச்சி பெருநகரக் கழகம் சப்பானிய நிபுணர்களுடன் இணைந்து 1965 ஆம் ஆண்டு கிளிப்டனில் மீன்காட்சியகத்தைக் கட்டியது. இந்த நீர்வாழ் உயிரினக் காட்சியகத்தில் 33 கடல்நீர் கண்காட்சி தொட்டிகள் இருந்தன. இங்கு கடல் சார்ந்த மீன்கள் வைக்கப்பட்டிருந்தன. மேலும் 14 நன்னீர் தொட்டிகளில் நன்னீரில் வாழும் மீன் வகைகள் காட்சிப்படுத்தப்பட்டன. நகரத்தில் உள்ள ஒரே மீன் நீர்வாழ் உயிரினக் காட்சியகமாக இது இருந்தது, ஆண்டுக்கு ஒரு மில்லியன் பார்வையாளர்களை ஈர்த்தது. கராச்சி நகராட்சிக்கு மிகப்பெரிய வருவாய் ஈட்டித்தந்த காட்சியகமாகவும் விளங்கியது.

கிளிப்டன் நீர்வாழ் உயிரினக் காட்சியகம் பாழடைந்த நிலை காரணமாக 1998 ஆம் ஆண்டு மூடப்பட்டது. 2005 ஆம் ஆண்டு அக்டோபர் மாதத்தில் மீண்டும் திறக்கப்படும் என அறிவிக்கப்பட்டது 2007-2008, 2008-2009, 2009-2010  நிதி நிலை அறிக்கைகளில் இதற்காக கூடுதல் நிதியும் ஒதுக்கப்பட்டது. ஆனால் இன்றுவரை நீர்வாழ் உயிரினக் காட்சியகம் மூடப்பட்டுள்ளது.

மேற்கோள்கள்
-----------

1. 1 2 3 4  
"Shortage of funds keeps aquarium closed". *dawn.com*. Daily Dawn. 12 September 2008. 5 June 2010 அன்று பார்க்கப்பட்டது.
2. 1 2  "Karachi's largest public aquarium about to get a Rs100 million facelift". *Express Tribune*. 8 July 2012.. பார்த்த நாள்: 9 July 2012.
3. ↑  
"Clifton aquarium to be revived next year". *dawn.com*. Daily Dawn. 6 November 2004. 31 July 2011 அன்று பார்க்கப்பட்டது.
4. ↑  
"Clifton aquarium to be reopened by October". *accessmylibrary.com*. Pakistan Press International. 2 September 2005. 31 July 2011 அன்று பார்க்கப்பட்டது.
5. ↑  
"Sitting on 2nd February 2010". *pas.gov.pk*. Provincial Assembly of Sindh. 5 June 2010 அன்று பார்க்கப்பட்டது.
6. ↑  "CDGK unveils Rs52bn Karachi budget for FY 2009-10". *onepakistan.com*. OnePakistan. 27 June 2009. 9 October 2011 அன்று மூலம் பரணிடப்பட்டது. 31 July 2011 அன்று பார்க்கப்பட்டது.
பேராசிரியர் **அன்னீலா இசபெல் சார்ஜண்ட்** *(Anneila Isabel Sargent)* ஆ அ க எ (FRSE), முதுமுனைவர்,  (பிறப்பு: **அன்னீலா கேசல்சு**, 1942, கிர்கால்டி) இசுகாட்டிய-அமெரிக்க வானியலாளர் ஆவார். இவர் விண்மீன் உருவாக்கத்தில் சிறப்பு புலமையாளர் ஆவார்.

வாழ்க்கை
--------

இவர் பிஃபேவில் உள்ள பர்ண்டிசுலாந்தில் வளர்ந்தார். இவர் பர்ண்டிசுலாந்து தொடக்கநிலைப் பள்ளியிலும் கிர்கால்டி உயர்நிலைப் பள்ளியிலும் கல்விகற்றார். இவர் 1963 இல் எடிபர்கு பல்கலைக்கழகத்தில் இளம் அறிவியல் தகைமை பட்டத்தை இயற்பியலில் பெற்றார். பிறகு அமெரிக்காவுக்குப் புலம்பெயர்ந்தார். முதலில் இவர் பெர்க்கேலி கலிபோர்னியா பல்கலைக்கழகத்திலும் பின்னர் இவர் 1967 இல் இருந்து கலிபோர்னியா தொழில்நுட்ப நிறுவனத்திலும் படித்து முனைவர் பட்டம் பெற்றார். இப்போது இவர் கால்டெக்கில் இரா எசு. போவன் பேராசிரியராகவும் உள்ளார். இவர் ஓவன்சு வேல்லி கதிரியல் வான்காணகத்திலும் மில்லிமீட்டர் அலை வானியல் ஆராய்ச்சிக்கான கூட்டு அணியிலும் இயக்குநராக இருந்துள்ளார். இவர் 2000 முதல் 2002 வரை அமெரிக்க வானியல் கழகத் தலைவராக இருந்தார். பிறகு அதன் மன்றத்தில் தொடர்ந்தார். இவர் 2007 திசம்பர் 1 இல் இருந்து 2016 வரை கால்டெக்கில் மாணவர் செயல்பாடுகளின் துணைத்தலைவராக் இருந்தார்.

குடியரசுத் தலைவர் ஒபாமா இவரை 2011 இல் தேசிய அறிவியல் குழுமத்தில் ஆராண்டுகளுக்குப் பணிபுரிய அமர்த்தினார். இவர் மெரிக்கத் தேசிய ஆராய்ச்சி மன்றத்திலும் வானியல், வானியற்பியல் குழுவிலும் தேசிய அறிவியல் அறக்கட்டளையிலும் கணித, இயற்பியல்சார் புலங்களின் அறிவுரைக் குழுவிலும் பணிபுரிந்துள்ளார். இவர் 1995/6 இல் தேசிய கதிர்வானியல் நோக்கீட்டக வருகைக் குழுவின் தலைமையேற்றுள்ளார். இவர் நாசாவின் விண்வெளி அறிவியல் அறிவுரைக் குழுவின் தலைமையை 1994 இல் இருந்து ஏற்றுள்ளார். இவர்மில்லிமீட்டர் அலை வானியல் ஆராய்ச்சிக்கான கூட்டு அணியிலும் இயக்குநராகவும் இருந்துள்ளார் (CARMA).

இவர் நாசா பொதுப்பணி பதக்கத்தையும் 1998 ஆம் ஆண்டுக் கால்டெக் மகளிர் விருதையும் வென்றுள்ளார். சிறுகோள் 18244 அன்னீலா இவரது நினைவாகப் பெயரிடப்பட்டுள்ளது. எடின்பர்கு பல்கலைக்கழகம் 2002 ஆம் ஆண்டு முன்னாள் மாணவர் விருதையும் 2008 இல் தகைமை முதுமுனைவர் பட்ட்த்தையும் இவருக்கு வழங்கியது. இவரை 2017 இல் எடின்பர்கு அரசு கழகம் ஆய்வுறுப்பினராகத் தேர்வு செய்தது.

இவரது கணவர் சமகால வானியலாளரான வாலேசு எல். டபுள்யூ. சார்ஜண்ட் ஆவார்.

மேற்கோள்கள்
-----------

1. 1 2 3 4 5 6  Sommerville, Iain (2000) "From Burntisland to the Outer Limits: the Journey of Anneila Cassells", burntisland.net, October 2000, retrieved 2010-08-28
2. 1 2 3 4  "Anneila Sargent பரணிடப்பட்டது மே 31, 2010 at the வந்தவழி இயந்திரம்", நாசா, retrieved 2010-08-28
3. ↑  "Alumni: Anneila Sargent பரணிடப்பட்டது செப்டம்பர் 26, 2011 at the வந்தவழி இயந்திரம்", University of Edinburgh, retrieved 2010-08-28
4. ↑  "President Obama Announces More Key Administration Posts". *whitehouse.gov*. 29 July 2011.
[*தொடர்பிழந்த இணைப்பு*]
5. ↑  "DISCOVERING HOW PLANETARY SYSTEMS FORM", Royal Astronomical Society, 16 April 2010, retrieved 2010-08-28
6. ↑  "Alumnus of the Year: Professor Anneila Sargent - 2002 பரணிடப்பட்டது மார்ச் 9, 2012 at the வந்தவழி இயந்திரம்", University of Edinburgh, retrieved 2010-08-28
7. ↑  Royal Society of Edinburgh(15 February 2017). "RSE Welcomes 60 New Fellows". செய்திக் குறிப்பு.
8. ↑  Murray, Geraldine (1999) "'Bossy' Scot in Star Job", *Sunday Herald*, 14 March 1999, retrieved 2010-08-28
**நரபலி** என்பது இறைவனுக்கு மனிதர்களை பலி கொடுக்கும் சடங்காகும். இம்முறை தொன்மையான மதங்களில் இருந்து வந்துள்ளது. போர்களில் வெல்லவும், கள்ளத்தில் வெற்றிபெறவும் என பல்வேறு காரணங்களுக்காக பலியிடுதல் நடந்து வந்துள்ளது.

சொல்லிலக்கணம்
-------------

நரபலி என்பதில் நர- நரன்- மனிதன் எனும் பொருளும், பலி - தியாகம் எனும் பொருளைத் தரும்.

வகைகள்
------

நரபலி என்பது இறைவனுக்கு மனிதர்களை பலி கொடுக்கும் சடங்காகும். போர்களில் வெல்லவும், கள்ளத்தில் வெற்றிபெறவும், புதையல் எடுக்கவும், பண பிரச்னை தீர்க்கவும், உடல்நலத்தைச் சரி செய்யவும் என பல்வேறு காரணங்களுக்காக பலியிடுதல் நடந்து வந்துள்ளது. இதனை அறிஞர்கள் மூன்று விதமாக பிரிக்கின்றனர்.

1. இறைவனுக்காக மனிதர்களை பலி தருதல்
2. சமூக நன்மைக்காக இறைவனுக்கு மனிதர்களை பலி தருதல்
3. தனி நபர்/ குடும்ப நன்மைக்காக இறைவனுக்கு மனிதர்களை பலி தருதல்

### இறைவனுக்காக நரபலி தருதல்

இறைவனுக்காக தேர் அமைத்து திருவிழாவாக கொண்டாடும் போது, தேரோட்டம் சில இடங்களில் தடை படுகிறது. இவ்வாறான நேரங்களில் இறைவனே பலி கேட்பதாக கூறி நரபலி தந்து தேரோட்டத்தினை நடத்தியுள்ளனர். 

இறைவன் நரபலி கேட்பதாக குறிசொல்பவரின் சொல்லைக்கேட்டு இறைவனின் கோபத்தினை தணிப்பதற்கு நரபலி தந்துள்ளனர். 

### சமூக நன்மைக்காக நரபலி தருதல்

அரசரின் உடல்நலம், போரில் வெற்றி பெற, புதிய கட்டுமானங்கள் தடையின்றி நடைபெற ஆகிய காரணங்களுக்காக நரபலிகள் தரப்பட்டுள்ளன. பெரிய அளவினான அரண்மனைகள், ஏரி போன்றவைகள் அமைக்கப்படும் போது விபத்துகள் நிகழ்ந்து மனிதர்கள் இறக்காமல் இருக்க தொடக்கத்திலேயே நரபலிகள் தரப்படுகின்றன.

### தனி நபர் அல்லது குடும்ப நன்மைக்காக நரபலி தருதல்

புதையல் எடுக்கும் முன்பு அதனை காவல் காக்கும் சக்திகளிடமிருந்து தங்களை காத்துக் கொள்ள நரபலி தரும் வழக்கம் இருந்துள்ளது. தனிநபர்கள் மாந்திரிக சக்திகள் பெறவும், வசிய சக்தி பெறவும், செல்வேந்தர் ஆகவும் என தனிப்பட்ட காரணங்களுக்காக நரபலிகள் தரப்பட்டுள்ளன.

வேதத்தில் நரபலி
---------------

பெண் கடவுளான காளி மனித பலியை ஏற்றுக் கொண்டிருக்கும் சிற்பம்
### சுனசேபன்

ரிக் வேதத்தின் ஐதேரேய பிரம்மாணத்தில் (7.13-18), அரிச்சந்திரன் நடத்திய வேள்வியில் நர பலியாக கொடுக்கப்பட இருந்த சுனசேபனை ரிக் வேத தேவதைகள் காப்பாற்றியதாகயும், பின்னர் விசுவாமித்திரர் சுனசேபனை தேவராதன் என்ற பெயரில் தனது மூத்த மகனாக வளர்த்ததாகவும் கூறப்பட்டுள்ளது. 
சுனசேபன் நர பலி நிகழ்வு சில வேறுபாடுகளுடன் வால்மீகி எழுதிய இராமாயண காவியத்தின் பாலகாண்டத்தில் (1. 61), விளக்கப்பட்டுள்ளது.

இந்து சமயத்தில் நரபலி கொடுப்பது ஒரு வழிபாட்டு சடங்காக இருந்து வந்துள்ளது. சாக்த மத பிரிவிலும் நாட்டாறியல் வழிபாட்டிலும் இந்த பலி கொடுத்தல் போற்றப்பட்டுள்ளது. 

### விக்ரமாதித்தன்

தன்னுடைய வேண்டுதலுக்காக பிற மனிர்தர்களையோ அல்லது தன்னையோ பலியாக கொடுப்பது பற்றி இந்து சமய நூல்களில் குறிப்பிடப் பட்டுள்ளன. விக்ரமாதித்தன் தொன்ம கதையில் மன்னர்களை பலிகொடுக்கும் சாமியாரின் சூழ்ச்சி பிரதானமானது. காளியிடம் வரம் பெற விக்ரமாதித்தன் சுய பலி கொடுப்பது பற்றி கிளைக் கதையில் கூறப்பட்டுள்ளது.

### கன்னி பலி

பெண்களில் கன்னிப் பெண்களை பலியிடும் சடங்குகளும் தொன்ம காலத்தில் இருந்துள்ளன.

### சூல் பெண் பலி

பெண்களில் கருவுற்ற பெண்ணை (சூல் பெண்) பலி கொடுக்கும் வழக்கம் இருந்துள்ளது. இப்பலியிடும் முறையில் கருவுற்ற பெண்ணின் வயிற்றை கிழித்து உள்ளிருக்கும் பிண்டத்தினை எடுத்து பலியிடுதலும், பின் வெற்று வயிற்றில் திரியிட்டு விளக்கேற்றுவதும் இருந்துள்ளது.

ஆதாரங்களும் மேற்கோள்களும்
-------------------------

1. ↑  பொண்ணிறத்தாள் அம்மன் நாட்டார் கதை

வெளி இணைப்புகள்
---------------
**போபர்ஸ் அவதூறு** (Bofors Scandal) இந்தியாவில் 1980 இல் நிகழ்ந்த மிக முக்கிய பீரங்கி பேர ஊழல் குற்றச்சாட்டு நிகழ்வாகும். இந்தியாவிற்காக போபர்சு நிறுவனத்திடம் இருந்து வாங்கிய 155 மிமீ பீரங்கிகள் (குட்டையான பீரங்கி வண்டி - howtzer) வாங்கியதில் தனிப்பட்ட இலாபம் அடைந்ததாக குற்றம் சாட்டப்பட்டது. இதில் சம்பந்தப்பட்டவராக முன்னாள் பிரதமர் இராஜிவ் காந்தி மீது குற்றம் சுமத்தப்பட்டது. இதன் காரணமாக அவரும் அவருடைய இந்திய தேசிய காங்கிரஸ் கட்சியும் 1989 தேர்தலில் தோல்வியைக் கண்டது.

இந்த அவதூறு குற்றச்சாட்டின் இந்திய மதிப்பு 64 கோடி இந்திய ரூபாய்களாகும்.

இந்த வழக்கு வெளிச்சத்துக்கு வருவதற்கு காரணமாக இருந்தவர் அப்பொழுது இந்திய பாதுகாப்புத்துறை அமைச்சராக பொறுப்பு வகித்த வி. பி. சிங். இது பத்திரிகைகளில் சித்ரா சுப்பிரமணியம் மற்றும் என். ராம் போன்ற பத்திரிகையாளர்களால் இந்து மற்றும் இந்தியன் எக்ஸ்பிரஸ் நாளிதழ்களின் மூலம் வெளியானது.

இந்த ஊழலுக்கு இடைத்தரகராக செயல்பட்டவர் இத்தாலியத் தொழிலதிபரான ஒத்தோவியோ குவாத்ரோச்சி. இவர் இராஜிவ் காந்திக்கு மிக நெருக்கமானவர்.

இதன் வழக்கின் விசாரணை நடந்து கொண்டிருக்கையில் இராஜிவ் காந்தி மே 21, 1991 அன்று படுகொலை செய்யப்பட்டார்.
**இந்து அண்டவியல்** என்பது புராணங்கள் மற்றும் இந்து நூல்களி்ல் கூறப்பட்டுள்ள அண்டம் சம்மந்தமான இயலாகும். சிவலோகம், வைகுந்தம், கோலோகம் போன்ற தொடர்ந்து அழியா லோகங்களையும், அழியக்கூடிய பதினான்கு உலகங்களை உள்ளடக்கிய பிரம்மாண்டம் ஆகியவற்றையும் கொண்டுள்ளது. இவையனைத்தும் இணைந்து அகிலாண்டம் என்று கூறப்படுகிறது.

பிரம்மாண்டம்
------------

இந்த பிரம்மாண்டமானது உச்ச லோகம், மத்ய லோகம், நீச லோகம் என மூன்று பகுதிகளாக உள்ளதாக கீதையில் கூறப்பட்டுள்ளது.

இந்த பிரம்மாண்டமானது பூலோகம், புவர்லோகம், சுவர்லோகம், மஹர்லோகம், ஜனலோகம், ,தபோலோகம், சத்திய லோகம், அதல லோகம், விதல லோகம், சுதல லோகம்,தலாதள லோகம், மஹாதள லோகம், பாதாள லோகம், ரஸதல லோகம் என பதினான்கு உலகங்களை உள்ளடக்கியதாகவும் கூறப்பட்டுள்ளது.

பிரளயம்
-------

இந்து தொன்மவியலின் அடிப்படையில் **பிரளயம்** என்பது அழிவாகும். பூலோகம் வெள்ளத்தினால் அழியுமெனவும், பூலோகம் முதலிய பதினான்கு உலகங்களை உடைய அண்டங்கள் அழிக்கப்படுமெனவும் கூறப்பட்டுள்ளது. பல இந்து நூல்கள் பூலோகப் பிரளயம் என்பது சதுர் யுகங்களின் இறுதியான கலியுகம் முடிவுரும் பொழுது ஏற்படும் என தெரிவிக்கின்றன. அப்பொழுது திருமால் கல்கி அவதாரம் எடுத்து உலகில் பாவம் செய்தவர்களை கொல்வதாகவும், அதன் பிறகு பெரு வெள்ளம் ஏற்பட்டு பூலோகம் அழியும் என்றும் கூறப்படுகிறது.

சில புராணங்களில் பிரளயத்தின் வகைகள் விவரிக்கப்பட்டுள்ளன. நைமித்திகம், பிராகிருதம், ஆத்தியந்திகம் என மூன்றுவகையான பிரளயங்களையும் மகாபுராணங்களில் ஒன்றான விஷ்ணு புராணம் விவரிக்கிறது. தேயுப்பிரளயம் பற்றி கந்த புராணம் விவரித்துள்ளது.

ஆதாரங்கள் மேற்கோள்கள்
---------------------

1. ↑

வெளி இணைப்புகள்
---------------

* Ancient Hindu Astronomy பரணிடப்பட்டது 2018-02-07 at the வந்தவழி இயந்திரம்
* The Àryabhatiya of Àryabhata: The oldest exact astronomical constant?
* Bhagavad Gita, Chapter 8 verse 17 பரணிடப்பட்டது 2008-05-27 at the வந்தவழி இயந்திரம்

| * பா
* உ
* தொ
 இந்து அண்டவியல்  |
| --- |
| 
* பட்டியல்
* வலைவாசல்
* பகுப்பு

 |
| காலக் கணிப்பு முறை | 

|  |  |
| --- | --- |
| முறைகள் | 
* சந்திரமானம் (தமிழ் முறை, மலையாள முறை, வங்காள முறை, ஒரியா முறை)
* சூரியமானம்
* சந்திரசூரியமானம் (அமாந்த முறை, பூர்ணிமாந்த முறை)
* நாழிகை

 |
| அளகுகள் | 
* கல்பகாலம் (பிரம்மாவின் ஒரு பகல்/இரவு)
* மனுவந்தரம் (மனுவின் வாழ்நாள்) = 71 \* 4,320,000 வருடங்கள்
* சதுர்யுகம்
* யுகம் (4'320'000 வருடங்கள்)
* கிருத யுகம் (1,728,000 வருடங்கள்)
* திரேதா யுகம் (1,296,000 வருடங்கள்)
* துவாபர யுகம் (864,000 வருடங்கள்)
* கலி யுகம் (432,000 வருடங்கள்)

 |

 |
| லோகம் | 
* சிவலோகம்
* வைகுந்தம்
* கோலோகம்
* பிரம்மாண்டம்
	+ பூலோகம்
	+ புவர்லோகம்
	+ சுவர்லோகம்
	+ மஹர்லோகம்
	+ ஜனலோகம்
	+ தபோலோகம்
	+ சத்திய லோகம்
	+ அதல லோகம்
	+ விதல லோகம்
	+ சுதல லோகம்
	+ தலாதள லோகம்
	+ மஹாதள லோகம்
	+ பாதாள லோகம்
	+ ரஸதல லோகம்

 |
| 
* பட்டியல்
* வலைவாசல்
* பகுப்பு
* 

 |
**வாசோனைட்டு** *(Wassonite)* என்பது TiS என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம்.  தைட்டானியம் சல்பைடு கனிமமான இது மிகவும் அரிய வகை கனிமம் ஆகும். இக்கனிமத்தின் கண்டுபிடிப்பு "யமடோ 691" என்று அழைக்கப்படும் மெக்னீசியம் சிலிக்கேட்டு எரிகல்லாலான ஒரு விண்வீழ்கல்லுக்குள் சிறிய மணிகளாக இருந்ததாக 2011ஆம் ஆண்டு நாசா செய்திக்குறிப்பில் அறிவிக்கப்பட்டது. 1969 ஆம் ஆண்டு சப்பானியரின் அண்டார்டிகா பயணத்தின் போது இது கண்டுபிடிக்கப்பட்டது.  தைட்டானியம்(II) சல்பைடு என்ற செயற்கைத் தயாரிப்பு வேதிச் சேர்மம் முதன் முதலாக இயற்கையில் காணப்பட்டதாக இக்கண்டுபிடிப்பால் உணரப்பட்டது. 

அமெரிக்காவின் கலிபோர்னியா பல்கலைக்கழகத்தில் பேராசிரியராகப் பணிபுரிந்த யான் டி வாசன் நினைவாக கனிமத்திற்கு வாசோனைட்டு எனப் பெயரிடப்பட்டது. பன்னாட்டு கனிமவியல் கழகமும் இப்பெயரை அங்கீகரித்தது.

மேற்கோள்கள்
-----------

1. 1 2  Mindat.org
2. ↑  Mineralienatlas
3. ↑  Dwayne C. Brown; William Jeffs (2011-04-05). "Scientists Find New Type Of Mineral In Historic Meteorite". NASA. 2011-04-07 அன்று பார்க்கப்பட்டது.
4. ↑  Bryner, Jeanna (2011-04-06). "4.5-Billion-Year-Old Antarctic Meteorite Yields New Mineral". LiveScience. 2011-04-07 அன்று பார்க்கப்பட்டது.
5. ↑  "Scientists Find New Type of Mineral in Historic Meteorite". Science Daily. 2011-04-05. 2011-04-07 அன்று பார்க்கப்பட்டது.
6. ↑  Nakamura-Messenger, K. Clemett, S.J. Rubin, A. Choi, B.-G. Keller, L.P. Zhang, S. Rahman, Z. and Oikawa, K. (April 2011). "Wassonite, IMA 2010-074". *CNMNC Newsletter* (8): 293.
தர்பங்கா இல்லம், தலைமை அலுவலகம், மத்திய நிலக்கரி வயல்கள் நிறுவனம், ராஞ்சி, ஜார்கண்ட்
**மத்திய நிலக்கரி வயல்கள் நிறுவனம்** (**Central Coalfields Limited** (CCL), 1975ல் நிறுவப்பட்ட இந்நிறுவனம், இந்திய அரசுக்குச் சொந்தமான மகா நவரத்தின மதிப்பு பெற்ற நிறுவனமான கோல் இந்தியாவின் துணை நிறுவனமாகும்.

இத்துணைநிறுவனமும் சிறு நவரத்தின மதிப்பு பெற்ற நிறுவனம் ஆகும். இதன் தலைமை அலுவலகம் ஜார்கண்ட் மாநிலத் தலைநகரம் ராஞ்சியில் உள்ளது. 

இந்நிறுவனம் ஜார்கண்ட் மாநிலத்தின் போகாரோ, ராம்கர், கிரீத் மற்றும் கரண்பூர் பகுதிகளில் 22 நிலத்தடி நிலக்கரி சுரங்கங்களும், 40 திறந்த வெளி நிலக்கரி சுரங்கங்களும் கொண்டுள்ளது.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. ↑  Annual report. pp.26,61 பரணிடப்பட்டது 26 ஏப்ரல் 2013[Date mismatch] at the வந்தவழி இயந்திரம்
2. ↑  Areawise and Categorywise Manpower as on 31.07.2010. P-1 பரணிடப்பட்டது 12 அக்டோபர் 2010 at the வந்தவழி இயந்திரம்

வெளி இணைப்புகள்
---------------

Official website : www.centralcoalfields.in
தண்டியில் மகாத்மா காந்தியின் நினைவுச்சின்னம்
**தண்டி கடற்கரை** (*Dandi Beach*) இந்தியாவின் குசராத்து மாநிலம் தண்டி கிராமத்தில் அமைந்துள்ள ஒரு முக்கியமான கடற்கரையாகும். அரேபிய கடலில் உள்ள தூய்மையான கடற்கரைகளில் தண்டி கடற்கரையும் ஒன்றாகக் கருதப்படுகிறது. மகாத்மா காந்தி சபர்மதி ஆசிரமம் (அகமதாபாத்) முதல் தண்டி வரை உப்பு சத்தியாகிரகத்தை வழிநடத்தியதால் தண்டி கடற்கரை வரலாற்று முக்கியத்துவம் வாய்ந்த கடற்கரையாக புகழ் பெற்றது. இந்த கடற்கரை ஓரத்தில்தான் மகாத்மா காந்தி உப்பு வரி சட்டத்தை எதிர்த்து உப்புச் சத்தியாகிரகப் போராட்டம் நடத்தினார். .

காந்தியின் நினைவுச்சின்னங்கள்
-----------------------------

இந்தியாவின் வரலாற்றில் தண்டி கடற்கரையின் முக்கியத்துவத்தை வெளிப்படுத்துவதற்காக மகாத்மா காந்தியடிகளின் இரண்டு நினைவுச்சின்னங்கள் தண்டி கடற்கரையில் வைக்கப்பட்டுள்ளன. ஒரு நினைவுச்சின்னம் காந்தி உப்பு சட்டத்தை மீறிய வெற்றியை நினைவுகூரும் இந்தியா வாயில் போன்றது. அடுத்த நினைவுச்சின்னம் உப்புச் சேற்றைப் பிடித்திருக்கும் காந்தி சிலை.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-09-19 அன்று மூலம் பரணிடப்பட்டது. 2021-10-01 அன்று பார்க்கப்பட்டது.
2. ↑  .
மதுரை சித்திரைத் திருவிழாவில் மீனாட்சியும், சொக்கநாதரும் உற்சவ சிற்பங்களாக
**உற்சவர்** என்பது இந்துக் கோவில்களில் உற்சவம் எனப்படும் விழாக் காலங்களில் கோவிலையோ அல்லது கோவிலுக்கு அருகிலுள்ள வீதிகளையோ வலம் வருவதற்காகத் தயாரிக்கப்பட்ட அந்தந்தக் கோயில்களின் இறைவனின் உலோகச் சிலையாகும். பொதுவாக உற்சவர் சிலைகள் செம்பு, ஐம்பொன் அல்லது தங்கத்தில் செய்யப்படுகின்றன.

உற்சவ மண்டபம்
-------------

பெரிய கோவில்களில் உற்சவருக்கென தனி மண்டபம் அமைத்து அதில் உற்சவரை வைத்திருக்கின்றார்கள். அம்மண்டபம் உற்சவ மண்டபம் என்று அழைக்கப்படுகிறது. தனித்த மண்டபம் இல்லாத கோவில்களில் உற்சவர் சிலை மூலவருக்கு அருகிலேயே வைக்கப்படுகிறது.

சிறப்பு
-------

சில கோவில்களில் மூலவருக்கு அபிசேகங்கள் செய்ய இயலாத நிலையில் உற்சவருக்கு மட்டுமே அபிசேகங்கள் செய்யப்படுகின்றன. உதாரணமாக சமயபுரம் மாரியம்மன் கோவிலில் மூலவர் புற்று மண்ணால் ஆனவர் என்பதால், உற்சவருக்கே அபிசேகங்கள் செய்யப்படுகின்றன.

உற்சவரை மூலவருக்குப் பிரதிநிதியாக விழாக்களில் கொண்டாடுகிறார்கள். சில கோவில்களில் ஒன்றுக்கும் மேற்பட்ட உற்சவர் சிலைகள் உள்ளன. உற்சவ வேளைகளில் மூலவரை விட உற்சவருக்கே சக்தி இருப்பதாகக் கூறப்படுகிறது.  சில கோயில்களில் மூலவரே உற்சவராகவும் இருப்பார். இந்த மூலவரையே விழாக்காலங்களில் உற்சவராகவும் எடுத்துச் செல்வர். இந்த விக்ரகமானது சகட விக்கிரகம் என்று அழைக்கப்படும்.

இவற்றையும் காண்க
----------------

* உற்சவ மண்டபம்
* ஆயிரம் கால் மண்டபம்
* வாகனங்கள்
* வாகன மண்டபம்
* திருவிழா
* ஊர்வலம்

ஆதாரங்கள்
---------

1. ↑   உற்சவர் சிலை கீழே விழுந்ததால் பிரதோஷ வழிபாடு நிறுத்தம் -தினமலர் 27 ஏப் 2014
2. ↑  முனைவர் தா.அனிதா (18 அக்டோபர் 2018). "கம்பன் வணங்கிய கலைமகள்". *கட்டுரை*. இந்து தமிழ். 19 அக்டோபர் 2018 அன்று பார்க்கப்பட்டது.

வெளி இணைப்புகள்
---------------
உறைவிட விக்கிப்பீடியரின் வெளியுறவுத் தொடர்புக்கான, செயல்முறைத் திட்டங்கள்
லியம் வொய்டு(Liam Wyatt) முதல் உறைவிட விக்கிப்பீடியர்
**உறைவிடவிக்கிப்பீடியர்** (*Wikipedian in residence*) என்பர் விக்கிமீடியத்திட்டங்களில் பங்களிக்கும் ஒருவர், விக்கிமீடியத் திட்டங்கள் குறித்த புரிந்துணர்வை, விக்கிமீடியத் திட்டங்களைப் அறியாதவர்களுக்கு தெரிவித்து விக்கி குறித்து ஆர்வத்தினை ஏற்படுத்தும் நோக்கமுடையவர் ஆவார். இந்நோக்கத்திற்கு அந்த உறைவிட விக்கிப்பீடியர் கல்வி நிறுவனங்கள், நூலகங்கள், அருங்காட்சியகம், ஆவணக்காப்பகங்கள், கலை மாடங்கள் (காட்சிக்கூடங்கள்) போன்ற தரவு செறிந்த இடங்களுக்குச் செல்வார். அவ்விடங்களில் உள்ள தரவுகளைக் பொது உரிமத்தில் பெற முயல்வார். அதற்கு அதைப் பற்றிய பரப்புரை வகுப்புகளை, பயிலரங்குகளை நடத்துவதில் துணை நிற்பர். மிக முக்கியமான நோக்கம் யாதெனில், அவ்விடங்களில் சென்று, விக்கிமீடியத் திட்டங்களுக்கு பங்களிப்பதை விட, அவர்களை திட்டப்பணிகளில் செயல்பட வைத்தலும், அதனால் வரும் புதிய இடர்களையும், விக்கிமீடியத் திட்டபணியாளர்களுக்குத் தெரிவித்தலுமே ஆகும். 2010ஆம் ஆண்டு ஆத்திரேலியா  நாட்டவரான லியம் வியாட் (Liam Wyatt) என்பவரே முதல் உறைவிட விக்கிப்பீடியராகத் திகழ்கிறார். இதற்கு இவர் பிரித்தானிய நூலகத்தில் 5 வாரங்கள் செயற்பட்டார்.

மேற்கோள்கள்
-----------

1. ↑  Cohen, Noam (5 June 2010). "Venerable British Museum Enlists in the Wikipedia Revolution". *த நியூயார்க் டைம்ஸ்*. 27 January 2013 அன்று பார்க்கப்பட்டது.
2. ↑  Cohen, Noam (19 March 2014). "Warming Up to the Culture of Wikipedia". *The New York Times*. 24 March 2014 அன்று பார்க்கப்பட்டது.

இந்திய உறைவிட விக்கிப்பீடியர் திட்டங்கள்
----------------------------------------

* முதல் இந்திய உறைவிட விக்கிப்பீடியர்
* முதல் தமிழ் உறைவிட விக்கிப்பீடியர்
	+ முதல் தமிழ் உறைவிட விக்கிப்பீடியருக்கு துணை நின்ற உடன்உறை விக்கிப்பீடியர்
	+ முதல் தமிழ் உறைவிட விக்கிப்பீடியத் திட்டத்தை முன்னெடுத்த சென்றவர்கள்
	+ முதல் தமிழ் உறைவிட விக்கிப்பீடியத் திட்டத்தை வித்திட்ட தமிழக அரசு அதிகாரிகள்
	+ முதல் தமிழ் உறைவிட விக்கிப்பீடியத் திட்டத்தின் விளைவுகளும், பலன்களும்

இதனையும் காணவும்
----------------

* முதல் தமிழ் உறைவிட விக்கப்பீடியர் தேர்ந்தெடுப்பு
* முதல் உறைவிட விக்கிப்பீடியத் திட்டத்தின் போது, பொதுவகத்தில் பதிவேற்றிய ஆவணங்கள்

வெளியிணைப்புகள்
---------------

விக்கிமீடியா பொதுவகத்தில்,  
 ***Wikipedians-in-Residence***   
என்பதின் ஊடகங்கள் உள்ளன. 

* Wikipedian in Residence  on the Outreach wiki
**தண்டீசுவரர் கோயில்** (*Shri Dandeeswarar Temple*) என்பது சென்னை புறநகர்ப் பகுதியான வேளச்சேரியில் உள்ள ஒரு சிவன் கோயில் ஆகும். இந்தக் கோயிலில் பல்லவர் ஆட்சிக்காலத்தில் கட்டப்பட்டு சோழர் ஆட்சிக்காலத்தில் பழுது பராமரிக்கும் பணியும் புதுப்பித்தல் பணியும் மேற்கொள்ளப்பட்டுள்ளது. இந்தக் கோயில் வளாகத்தில் ஒரு முதன்மைக் கோபுர வளாகமும் தெப்பக்குளமும் உள்ளது. இந்தக் கோயில் வேளச்சேரி முதன்மைச் சாலையில் அமைந்துள்ள குரு நானக் கல்லூரியிலிருந்து கிழக்கு நோக்கிய சாலையில் 2 கிலோமீட்டர் தொலைவில் அமைந்துளள்து. இந்தக் கோயில் தமிழ்நாடு அரசின் இந்து சமய அறநிலையத் துறையால் நிர்வகிக்கப்பட்டு வருகிறது.

புராண வரலாறு
------------

இத்தலத்து ஈசனுக்கு தண்டீசுவரர் என்ற பெயர் வந்ததற்கு ஒரு புராண நிகழ்வு காரணமாக கூறப்படுகிறது. துவாரகயுகத்தில் மார்க்கண்டேயனின் உயிரைப் பறிக்க எமன் வந்தான். உடனே மார்க்கண்டேயன் திருக்கடையூர் தலத்துக்குள் புகுந்து லிங்கத்தை கட்டிப்பிடித்துக் கொண்டார். என்றாலும் எமன் பாசக்கயிறை வீசினான். அந்த கயிறு லிங்கம் மீது பட்டது. உடனே ஈசன் வெளிப்பட்டு எமனை எட்டி உதைத்தார். அதோடு எமன் பதவியையும் அவன் வைத்திருந்த தண்டத்தையும் ஈசன் பறித்தார். இழந்த பதவியைப் பெற எமன் சிவத்தல யாத்திரை மேற்கொண்டான். இத்தலத்துக்கு வந்து எம தீர்த்தம் உருவாக்கி இலிங்கத்தை உருவாக்கி வழிபட்டான். அவனுக்கு ஈசன் காட்சி கொடுத்து வாழ்த்தினார். பிறகு அவனது தண்டத்தையும் திருப்பிக் கொடுத்தார். அன்று முதல் எமன் கேட்டுக் கொண்டபடி இத்தலத்து ஈசன் தண்டீசுவரர் ஆனார். இத்தலத்தில் கருணாம்பிகை என்ற பெயரில் அம்மன் எழுந்தருளியுள்ளார்.

இந்த இடத்தோடு தொடர்புடைய மற்றொரு புராணக்கதையானது இரணியாட்சனால் கவர்ந்து செல்லப்பட்டு கடலில் மூழ்கடிக்கப்பட்ட நான்கு வேதங்களும் விஷ்ணுவால் வராக அவதாரம் எடுக்கப்பட்டு காப்பாற்றி வரப்பட்டதற்குப் பின் இந்த ஆலயத்தில் உள்ள கடவுளை வழிபட்டு தங்களது பழைய வலிமையைப் பெற்றதாகக் கூறப்படுகிறது. ஆகவே, தங்களது பழைய வலிமையை இழந்தவர்கள் தங்களது பலத்தை மீண்டும் பெற இந்தக் கோயில் மிகவும் பொருத்தமான இடம் ஆகும். வேத சிரேணி என்பதே மறுவி பின்னாளில் வேளச்சேரி என்று மாறியதாகவும் கூறப்படுகிறது.

கோயில்
------

இந்தக் கோயிலானது ஐந்தடுக்குகளுடன் விமானம் அமைக்கப்பட்டதாய் உள்ளது. மேலும் பிள்ளையார், முருகன் மற்றும் சாஸ்தா ஆகியோருக்குத் தனித்தனி சன்னதிகள் உள்ளன. கூடவே சூரியன் இதர தேவதைகள் மற்றும் 63  நாயன்மார்கள் சிலைகளும் உள்ளனர்.

கோவிலானது மோசமான பராமரிப்பின் காரணமாக சிதைந்த தூண்களுடனும் சிதைவடைந்த எச்ச சிற்பங்களுடனும் காணப்படுகிறது. தூண்களில் தமிழ் மற்றும் தேவநாகரி அரிமானங்கள் காணப்படுகின்றன. சமீப காலங்களில் வேளச்சேரி மிகச்சுறுசுறுப்பான புறநகர்ப் பகுதியாக மாறிய பிறகு புரவலர்கள் அதிகமாகி மேம்பட்ட நிலையில் காணப்படுகிறது.

முந்தைய காலங்களில் தமிழ் புத்தாண்டு நாளன்று சூரிய ஒளியானது லிங்கத்தின் மீது படுமாறு விழும் எனவும் கூறப்படுகிறது. தற்போது மிக உயரமான கட்டிடங்கள் எழும்பிய நிலையில் அவ்வாறான நிகழ்வினைக் காண வாய்ப்பதில்லை. ஆலயத்தின் பூசைகள் நாள்தோறும் காலை 6.30 மணியிலிருந்து தொடங்கி முற்பகல் 11.30 மணி வரை தொடர்கிறது. பிற்பகலில் 4 மணிக்குத் திறக்கப்பட்டு 8.30 மணி வரை பூசைகள் நடைபெறும்.

மேற்கோள்கள்
-----------

1. ↑  "Heritage Walk to Dhandeeswaram temple". *The Hindu*. 14 November 2010.. பார்த்த நாள்: 19 June 2016.
2. ↑  "Sri Dandeeswarar temple". தினமலர். 2014. 24 November 2015 அன்று பார்க்கப்பட்டது.
**மத்திய மின் வேதியியல் ஆய்வு மையம்** (*Central Electro Chemical Research Institute*, CECRI) இந்தியாவில் உள்ள 40 தேசிய ஆய்வுக் கூடங்களில் ஒன்றும், அறிவியல் மற்றும் தொழிலக ஆய்வு மன்றத்தின் (CSIR) கீழ் இயங்கும் ஒரு முதன்மையான ஆய்வுக் கூடமுமாகும். இது 1948, சூலை 25-ல் தமிழ்நாட்டில் உள்ள சிவகங்கை மாவட்டத்தின் காரைக்குடி நகரில் நிறுவப்பட்டு, 1953 சனவரி 14 அன்று இந்தியக் குடியரசுத் தலைவர் சர்வபள்ளி ராதாகிருஷ்ணன் அவர்களால் திறந்து வைக்கப்பட்டது. இவ்வாய்வு மையம் அமையவதற்கு டாக்டர். அழகப்பச் செட்டியார் அவர்கள் 300 ஏக்கர் நிலத்தையும், 15 இலட்ச ரூபாய் பணத்தையும் நன்கொடையாக வழங்கியுள்ளார். இம்மையம் கடந்த 50 வருடங்களில் மின் வேதியியல் தொழில்நுட்பத்தில் இந்தியாவில் மட்டுமல்லாமல் தென் கிழக்கு ஆசியாவிலும் முதன்மையான ஆராய்ச்சி மையமாக திகழ்கிறது.
மொத்தமாக 755 காப்புரிமைகள் இவ்வாராய்ச்சி மையத்தின் மூலமாக பதிவு செய்யப்பட்டுள்ளது.

பிராந்திய மையங்கள்
------------------

1. மத்திய மின்வேதியல் ஆராய்ச்சி மையம், சென்னை அலகு, சென்னை தரமணி
2. துரு ஆராய்ச்சி மையம், மண்டபம் முகாம், இராமநாதபுரம்.
3. தூத்துக்குடி மையம், தூத்துக்குடி துறைமுகம், தூத்துக்குடி.

மேற்கோள்கள்
-----------

1. ↑  "Central Electro-Chemical Research Institute (CECRI), Karaikudi, Tamil Nadu » PunjabColleges.com". *www.punjabcolleges.com*. 2020-02-10 அன்று மூலம் பரணிடப்பட்டது. 2022-08-08 அன்று பார்க்கப்பட்டது.
2. ↑  B.S.Warrier (7 June 2011). "Breaking new ground in electrochemical science". *The Hindu* (Chennai, India).. பார்த்த நாள்: 23 September 2012.

 பரணிடப்பட்டது 2017-06-27 at the வந்தவழி இயந்திரம்
**தண்டவதி** (Dandavati) என்பது இந்தியாவின் கர்நாடக மாநிலத்தில் உள்ள சிவமோகா மாவட்டத்தில் ஒரு வட்டமான சோராப் வழியாக பாயும் ஒரு ஆறாகும். இது கட்டினக்கரேவில் உள்ள ஒரு நீர்த்தேக்கத்திலிருந்து உருவாகிறது. கட்டினக்கரே நீர்த்தேக்கத்தின் வழிதல் கால்வாய் தண்டவதி நதியாக மாறும் வழியில் ஒரு சிற்றோடையாக உருவாகி பலமான ஆறாக மாறுகிறது. இந்த ஆறு குப்பே வழியாக பாய்ந்து அனாவட்டிக்கு அருகிலுள்ள பங்கசனா என்ற இடத்தில் வரதா நதியில் இணைகிறது. வரதா, துங்கபத்திரை ஆறு மற்றும் பின்னர் கிருஷ்ணா ஆற்றுடன் இணைகிறது. இது இறுதியாக இந்தியாவின் கிழக்கு கடற்கரையில் வங்காள விரிகுடாவில் இணைகிறது. இங்கு இரங்கநாதருக்கு தண்டவதி ஆற்றின் கரையில் ஒரு கோயில் கட்டப்பட்டுள்ளது.

தொன்மம்
-------

இராமன், சீதை, இலட்சுமணன் ஆகியோர் வனவாசம் மேற்கொண்டபோது, அவர்கள் சோராப் வழியாக பயணம் செய்ததாக பழைய கதை கூறுகிறது. சீதைக்கு தாகம் ஏற்பட்டதாகவும், இராமன் தண்ணீரைக் கண்டுபிடிப்பதற்காக தரையில் இருந்து ஒரு துளையிட்டதாகவும், அதுவே இப்போது ஆறாக ஓடுகிறது.

தண்டவதி நீர்த்தேக்க திட்டம்
---------------------------

சோராப் கிராமத்திற்கு அருகில் சிலானூர் கிராமத்திற்கு அருகில் தண்டவதி ஆற்றின் குறுக்கே ஒரு நீர்த்தேக்கம் கட்ட திட்டமிடப்பட்டுள்ளது. இந்த திட்டம் 50,500 ஏக்கர் விவசாய மற்றும் வன நிலங்களுக்கு நீர்ப்பாசனம் செய்கிறது. திட்டத்திலிருந்து இடப்பெயர்ச்சிக்கு அஞ்சிய விவசாயிகள் போராட்டங்களை நடத்தியதால், இந்த திட்டத்தை செயல்படுத்துவது சாத்தியமற்றதாகியது. ஆனால் அரசியல் லாபங்களுக்காக என்று சிலர் கூறியுள்ளனர்.

பாராளுமன்றம் மற்றும் உள்ளாட்சி அமைப்புகளின் தேர்தலிலும் அரசியல்வாதிகள் இந்த சர்ச்சையைப் பயன்படுத்தினர். கிருஷ்ணா பள்ளத்தாக்கின் கீழ் வரும் ஆற்றின் நீர்மட்டத்தை கிருஷ்ணா நீர் தகராறு தீர்ப்பாயத்தின் அறிவுறுத்தல்களின்படி பயன்படுத்த வேண்டும் என்று நீர்வளத் துறை வட்டாரங்கள் தெரிவித்தன, தண்டவதி திட்டத்தை செயல்படுத்துவதில் சட்டரீதியான தடைகள் இருக்கின்றன.

இந்த திட்டத்திற்கு எதிராக போராட்டத்தை ஆரம்பித்த தண்டவதி விரோதி ஹோராட்டா சமிதி அரசியல் காரணங்களுக்காக இந்த திட்டம் செயல்படுத்தப்படுவதாக கூறுகிறது. வளமான விவசாய நிலங்களையும் மழைக்காடுகளையும் மூழ்கடித்து வறண்ட நிலங்களுக்கு நீர்ப்பாசனம் செய்வதன் பின்னணியில் உள்ள பகுத்தறிவை இது கேள்விக்குள்ளாக்குகிறது. வட்டத்திற்கு நீர்ப்பாசனம் செய்வதில் அரசாங்கம் அவ்வளவு அக்கறை கொண்டிருந்தால், எழுபதுகளில் திட்டமிடப்பட்ட பைதானாலா பாசன திட்டத்தை செயல்படுத்த வேண்டும் என்று விவசாயிகள் கூறுகின்றனர்.

மேற்கோள்கள்
-----------

* 
* 
* 
*
மத்திய தோல் ஆராய்ச்சி நிறுவனத்தின் நுழைவாயில்
**மத்திய தோல் ஆராய்ச்சி நிறுவனம் (Central Leather Research Institute**, **CLRI)** என்பது இந்திய அரசினால் தோல் ஆராய்ச்சிக்காக நிறுவப்பட்டது. உலகளவில் தோல் ஆராய்ச்சி தொடர்பான அதிக உரிமங்களையும் ஆய்வுத்தாள்களையும் கொண்டுள்ளது. அறிவியல் மற்றும் தொழில் ஆய்வுக் குழுவின் கீழ் 1948 ஆம் ஆண்டு, 24 ஏப்பிரல் அன்று நிறுவப்பட்டது.

செயற்பாடுகள்
------------

தோல் தொழிற்சாலையின் வளர்ச்சியே இதன் முதன்மை நோக்கு. புதுமையான தோல் பதனிடும் தொழில் முறைகள் தொடர்பான ஆய்வுகளை மேற்கொள்கிறது. தோல் பதனிடுதல் தொடர்பான பயிற்சிகளும் தொழினுட்ப உதவிகளும் இங்கு வழங்கப்படுகின்றன.

இந்நிறுவனம் வேதியியல், உயிரியல், பொறியியல், தகவல் தொழினுட்பவியல் போன்ற பிரிவுகளையும் கொண்டுள்ளது. தலைமையகம் சென்னையிலும், மண்டல ஆய்வகங்கள் அகமதாபாத், ஜலந்தர், கான்பூர், கொல்கத்தாவிலும் உள்ளன.

சான்றுகள்
---------

1. ↑  "Bioprocessing To Rid Leather of Environmental Hazards". *தி பினான்சியல் எக்சுபிரசு*. 16 பிப்பிரவரி 2004.. பார்த்த நாள்: 17 ஆகத்து 2012.
2. ↑  "CLRI signs MoU with UK university". *Information Centre for Aerospace Science and Technology*. 2014-07-09 அன்று மூலம் பரணிடப்பட்டது. 18 ஆகத்து 2012 அன்று பார்க்கப்பட்டது.
3. ↑  "CLRI – About Us". Central Leather Research Institute. 17 ஆகத்து 2012 அன்று பார்க்கப்பட்டது.
4. ↑  Singer, Hans Wolfgang (1977). *Technologies For Basic Needs, Volume 22*. Geneva: பன்னாட்டு தொழிலாளர் அமைப்பு. பக். 150–151. .
5. ↑  "CLRI – Departments". Central Leather Research Institute. 17 August 2012 அன்று பார்க்கப்பட்டது.
**மத்திய பிரதேசப் பங்குச் சந்தை** (*Madhya Pradesh Stock Exchange)*  இந்தியாவின் மத்தியப் பிரதேசத்தில் உள்ள இந்தூரில் அமைந்திருக்கிறது. மத்தியப் பிரதேசத்தின் பழமையான பங்குச் சந்தையும் இந்தியாவின் முன்னணிப் பங்குச் சந்தையாகவும் இது கருதப்படுகிறது. 1919 ஆம் ஆண்டு நிறுவப்பட்டு செபி எனப்படும் இந்திய பங்கு மற்றும் பரிவர்த்தனை வாரியத்தால் அங்கீகரிக்கப்பட்ட இப்பங்கு சந்தை 2015 வரை நிரந்திர பங்குச் சந்தையாக செயல்பட்டது.

வரலாறு
------

1919-இல் சுமார் 150 தரகர்களை கொண்ட சங்கமாகவேதான் ஆரம்பத்தில் இப்பங்கு சந்தை அமைக்கப்பட்டது. பின்பு பத்திரங்கள் ஒப்பந்த (கட்டுப்பாடு) சட்டம், 1956–ன் படி இந்திய அரசாங்கம் 1988-இல் இதற்கு நிரந்திர அங்கீகாரம் வழங்கியது. தற்போது மத்திய பிரதேசப் பங்குச் சந்தை 185 தரகர்களை உறுப்பினர்களாகக் கொண்டுள்ளது, இதில் சில முன்னணி தரகு நிறுவனங்களும் உள்ளடங்கியுள்ளன. மத்தியப் பிரதேசப் பங்குச் சந்தை பட்டியலில் முன்னணி பெருநிறுவனங்கள் உட்பட சுமார் 315 நிறுவனங்கள் பட்டியலிடப்பட்டுள்ளன. 

2012 இல் தேசிய பங்குச் சந்தை மற்றும் 2013 இல் மும்பை பங்குச் சந்தை ஆகியவற்றுடன் கைகோர்த்தப் பின், இந்தியாவிலேயே மத்தியப் பிரதேச பங்குச் சந்தை தான் தனது உறுப்பினர்களுக்கு தற்சார்பான வர்த்தக மேடையை அமைத்துக் கொடுத்த ஒரே பிராந்திய பங்கு சந்தை என்ற சிறப்பை அடைந்தது.
மத்தியப் பிரதேச பங்குச் சந்தை தான் இந்தியாவிலயே முதன் முதலாக இரண்டு பங்கு சந்தைகளுடன் ஒப்பந்தத்தில் இணைந்த பிராந்திய பங்கு சந்தையாகும். மேலும், பிராந்திய சந்தைகள் தங்கள் செயலற்ற நிலையிலிருந்து கிளை ஆட்சி மூலமாக வெளிவரலாம் என செபி அனுமதி தந்த போது இந்தியாவில் மத்தியப் பிரதேசப் பங்குச் சந்தைதான் செபியிடம் முதலில் ஒப்புதல் பெற்றது என்பது குறிப்பிடத்தக்கது.

நிகர சொத்து மதிப்பு 100 கோடியுடன் மத்தியப் பிரதேச பங்கு சந்தை தன்னுடைய சுய வர்த்தக பாதையை உருவாக்கிக் கொள்ளுமாறு 2014 ஆம் ஆண்டு செபி கேட்டுக்கொண்டது. தவறினால் அங்கீகாரம் இரத்து செய்யப்படும் எனவும் அவ்வமைப்பு தெரிவித்தது. இதன்படி செபி 2015 இல் அங்கீகார இரத்து நடவடிக்கையை மேற்கொண்டது.

காலவரிசை
--------

மத்தியப் பிரதேச பங்குசந்தையின் வரலாறு  பின்வருமாறு:

1919 - தனிமனித சங்கமாகத் தொடக்கம்.

1957 - பிராந்திய பங்கு சந்தையாக அங்கீகரிக்கப்பட்டது.

1988 - நிதி அமைச்சக நிரந்திர அங்கீகாரம்.

1992 - மத்தியப் பிரதேசப் பங்குச் சந்தை அதிக வருவாயை பதிவு செய்தது.

2006 – ஒரு கூட்டு நிறுவனமாக வரையறுக்கப்பட்டது.

ஆகத்து 2007 – மத்திய பிரதேசப் பங்குச் சந்தை ஒரு பங்கின் மதிப்பை ரூபாய் 30/- க்கு கூட்டு பங்காக மாற்றியது.

2008 – முக்கிய முதலீட்டாளர்கள் 51% பங்குககளை கைப்பற்றினர்.

2009 – இரண்டு வர்த்தக உரிமையை சாதனை விலையாக ரூ.3.81 மற்றும் ரூ. 3.51 லட்சத்திற்கு ஏலம்.

10 ஏப்ரல் 2010 – பிரிவு 13-ன் படி தேசிய பங்குச் சந்தையுடன் ஒப்பந்தம்.

31 மார்ச் 2011 - இந்திய பங்கு மற்றும் பரிவர்த்தனை வாரியத்திடம்(செபி), தேசிய பங்குச் சந்தை ஒப்பந்தத்திற்கு ஒப்புதல்.

1 மே 2012 - பிரிவு 13-ன் படி மும்பை பங்குச் சந்தையுடன் ஒப்பந்தம்.

9 சூன் 2015- செபியின் வெளியேற்ற ஆணை.

மேற்கோள்கள்
-----------

1. ↑
2. ↑  "MPSE - joining hands with NSE & BSE".. 2012-11-05 அன்று பார்க்கப்பட்டது. External link in `|publisher=` (உதவி)
3. ↑  Madhya Pradesh stock exchange faces closure
4. ↑  "MPSE - Timeline". mpseindia.in. 2012-11-05 அன்று பார்க்கப்பட்டது.
**இராதாகிருஷ்ண இலட்சுமண (இராய்) படையாச்சி** (*Radhakrishna Lutchmana "Roy" Padayachie*, மே 1, 1950 - மே 5, 2012) தென்னாப்பிரிக்கத் தமிழரும் அரசியல்வாதியும் ஆவார். இவர் தென்னாப்பிரிக்கக் குடியரசின் பொதுத் துறை மற்றும் நிர்வாகத்திற்கான அமைச்சராகப் பணியாற்றினார்.

வாழ்க்கை
--------

இவரது சொந்த ஊர் தமிழ்நாட்டிலுள்ள சென்னைக்கு அருகிலுள்ள ஊரமங்கலம் ஆகும். இவரது கொள்ளுத் தாத்தனார் ஆங்கிலேயர்களால் ஆப்பிரிக்காவிற்கு கூலியாளாக அழைத்து வரப்பட்டவர். இவரது பெற்றோர் தென்னாப்பிரிக்காவிலும், பெற்றோரின் பெற்றொர் மொரிசியசிலும் பிறந்தவர்கள் ஆவர். டர்பன்-வெஸ்ட்வில் பல்கலைக்கழகத்திலும் இளமாணிப் பட்டமும், லண்டன் பல்கலைக்கழகத்தில் முதுமாணிப் பட்டமும் பெற்றவர்.

இவர் 1972 ஆம் ஆண்டு ஆப்பிரிக்கத் தேசிய காங்கிரசில் இணைந்தார். நடால் இந்தியக் காங்கிரசின் சிறப்பு உறுப்பினராகவும் பனியாற்றினார். உலக வங்கி, யுனெசுக்கோ, யுனிசெப்பு ஆகியவற்றின் சார்பாகப் பணியாற்றினார். 1976 முதல் 1979 வரை ரெக்கிட் அண்டு கோல்மன் நிறுவனத்தில் நுண்ணுயிரியல் வல்லுநராகவும், 1979 முதல் 1980 வரை ஷெல் நிறுவனத்தில் வேதியியல் ஆய்வாளராகவும் பணியாற்றினார். அதே வேளையில் ஆப்பிரிக்கத் தேசியக் காங்கிரசின் இரகசிய செயற்பாடுகளில் ஈடுபட்டுள்ளார்.

ஏப்ரல் 2004 ஆம் ஆண்டில் தகவல்தொடர்பு துணை அமைச்சராக நியமிக்கப்பட்டார். 2010 ஆம் ஆண்டில் பொதுத்துறை மற்றும் நிருவாக துணை அமைச்சராகவும், 2011 ஆம் ஆண்டு முதல் இறக்கும் வரை பொதுத்துறை மற்றும் நிருவாக அமைச்சராகவும் பணியாற்றினார்.

மறைவு
-----

இவர் எத்தியோப்பியாவிற்கு அரசுப் பயணம் மேற்கொண்டபோது 5 மே 2012 ஆம் ஆண்டு தங்கியிருந்த விடுதி அறையில் இறந்தார்

மேற்கோள்கள்
-----------

1. ↑  "Roy Padayachie, profile". 2012-05-23 அன்று மூலம் பரணிடப்பட்டது. 2012-07-13 அன்று பார்க்கப்பட்டது.
2. 1 2  Roy Padayachie dies in Addis Ababa, டைம்சு லைவ், மே 5, 2012

வெளி இணைப்புகள்
---------------

* Minister of Communications of the Republic of South Africa பரணிடப்பட்டது 2013-01-13 at the வந்தவழி இயந்திரம்
* Radhakrishna Padayachi - From South Africa to an Indian village பரணிடப்பட்டது 2006-03-04 at the வந்தவழி இயந்திரம்
* GTF pays tribute to Comrade Roy at state funeral - S Africa, தமிழ்கார்டியன், மே 10, 2012
**இராயபுரம் ராமானுஜன் அருங்காட்சியகம்** என்பது தமிழ்நாட்டின் தலைநகரான சென்னை, இராயபுரத்தின் சோமு செட்டித் தெருவில் உள்ள ஒரு சிறிய அருங்காட்சியகமாகும். இந்த அருங்காட்சியகமானது இராமானுஜனின் 125 ஆவது பிறந்த நாளை முன்னிட்டு *மகமாயி அம்மாள் தங்கப்பா நாடார் கல்வி வளர்ச்சி அறக்கட்டளையால்* 1993 ஆம் ஆண்டு தொடங்கப்பட்டது.

இந்த அருங்காட்சியகத்தில் இராமானுஜனின் வாழ்கையில் நடந்த நிகழ்வுகளின் ஒளிப்படங்கள் காட்சிப்படுத்தப்பட்டுள்ளன. அதில் அவருடைய அம்மா கோமளத்தம்மாள், மனைவி ஜானகி, ராமானுஜன் வீட்டின் முன் தோற்றம், அவர் பயன்படுத்திய பலகை , ராமானுஜன் நோயில் வீழ்ந்தபோது பயன்படுத்திய பாத்திரம், அவர் படித்த பள்ளிக்கூடம், பரிசுப் பொருட்கள், சான்றிதழ்கள் மற்றும் இறப்பு சான்றிதழ் என அனைத்தும் ஒளிப்படங்களாக உள்ளன. மேலும், இராமானுஜத்தின் 5 புத்தகங்களும் இங்கே உள்ளன.

கணித மேதை ஹார்டிக்குப் புரியாத கணக்குப் புதிருக்கு இராமானுஜன் அளித்த விடையை ஒளிப்படமாக்கியும் வைக்கப்பட்டுள்ளது. இராமானுஜத்தின் கணிதச் சூத்திரம், தேற்றம் போன்ற அரிய பொக்கிஷங்களையும் சேகரித்து இங்கே காட்சிப்படுத்தியிருக்கிறார்கள். சிறார்கள் கணிதத்தைச் சுலபமாக அறிந்துகொள்ள இங்கே கணித உபகரணங்களும், சிறார்களுக்கென ஒரு நூலகமும் அமைக்கப்பட்டுள்ளது.

மேற்கோள்கள்
-----------

1. ↑  "சீனிவாச இராமானுஜன்". *கட்டுரை*. கீற்று. 26 ஜனவரி 2012. 14 சூன் 2017 அன்று பார்க்கப்பட்டது.
2. ↑  - கனிமொழி ஜி (14 சூன் 2017). "கணித மேதையின் அருங்காட்சியகம்!". *கட்டுரை*. தி இந்து. 14 சூன் 2017 அன்று பார்க்கப்பட்டது.
**கொலிங்க்ஸ்வூட்** (Collingswood) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.980 சதுர கிலோ மீற்றர் பரப்பளவைக் கொண்டுள்ளது. இதில் 4.721 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.259 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 13,926 ஆகும். கொலிங்க்ஸ்வூட் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,949.6 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
உலகில் முதன் முதல் தோன்றியதாகக் கருதப்படும் அறிவியல் ஆய்விதழ், **சூர்ணால் டி சவான்** (*Journal des sçavans*) என்னும் பிரான்சிய மொழி ஆய்விதழின் முதல் இதழின் முகப்புப் பக்கம் காட்டப்பட்டுள்ளது. இது 1665 இல் தொடங்கப்பெற்றது
**சூர்ணால் டி சவான்** (***Journal des sçavans***) (பின்னர் ***Journal des savants*** ), என்னும் பிரான்சிய மொழி ஆய்விதழே, அறிவியல் ஆய்விதழ்களின் முன்னோடி. இதனை இடெனி டி சாலோ(Denis de Sallo) என்பவர் பாரிசில் தொடங்கினார். இதுவே ஐரோப்பாவில் இருந்து வெளியான முதல் மேற்கல்விய ஆய்விதழ் (academic journal), ஆனால் முற்காலத்தில், இதில் வெளியானவற்றில் சில பகுதிகள், ஆய்வு பற்றியவை அல்ல. பரவலாக அறியப்பட்டவர்களின் இறப்புச் செய்திகள், சர்ச்சுகளின் வரலாற்றுச் செய்திகள், சில சட்ட அறிக்கைகள் முதலியனவும் வெளியிடப்பட்டன. முதல் இதழ் 12 பக்க நால்மடிப்புத் தாளால் (quarto) ஆன "துண்டு வெளியீடு" (pamplet) on Monday, 5 January 1665.. இந்த பிரான்சிய ஆய்விதழ் வெளியான இரண்டு மாதங்களில் கழித்து இங்கிலாந்தில் இருந்து *பிலசாபிக்கல் மாகசீன் ஆவ் த ராயல் சொசையிட்டி* (Philosophical Transactions of the Royal Society) என்னும் ஆங்கிலமொழி ஆய்விதழ், மார்ச்சு 6, 1665 இல் வெளியிடப்பட்டது என்பது குறிப்பிடத்தக்கது

இந்தப் பிரான்சிய ஆய்விதழின் வெளியீடு, 127 ஆண்டுகள் கழித்து,பிரான்சியப் புரட்சி (பிரெஞ்சுப் புரட்சி) நடந்த பொழுது, 1792 இல்,நிறுத்தப்பட்டது. மீண்டும் இவ்விதழ் 1797 இல். ஏறத்தாழ அதே போல ஒலிக்கும், ஆனால் வேறு எழுத்துக்கூட்டலோடு, *Journal des savants* என்னும் பெயரில் வெளி வந்தது என்றாலும், மீண்டும் 1816 வரை சீரான கால இடைவெளியுடன் வெளியிடப்பெறவில்லை. இவ்விதழ் பெரும்பாலும் இலக்கிய இதழாக மாறிப்போனது, பிற்காலங்களில் இது தாக்கம் மிக்க அறிவியல் முன்னிலை ஆய்வுகளைத் தாங்கிவரும் ஆய்விதழாக இருக்கவில்லை.

மேற்கோள்களும் அடிக்குறிப்புகளும்
--------------------------------

1. 1 2  The Amsterdam printing of the Journal des sçavans, Dibner Library of the Smithsonian Institution
2. ↑  Brown, 1972, p. 368
3. ↑  Hallam, 1842, p. 406.
4. ↑  *Philosophical Transactions of the Royal Society* Vol.1, Issue 1, is dated March 6, 1665. See also *History of the Journal* at
5. ↑  James, 2004, xv.

மேலும் படிக்க
-------------

* Brown, Harcourt (1972). "History and the Learned Journal". *Journal of the History of Ideas*, **33**(3), 365-378.
* Hallam, Henry (1842). *Introduction to the Literature of Europe in the Fifteenth, Sixteenth, and Seventeenth Centuries*. Harper & Brothers.
* James, Ioan (2004). *Remarkable Physicists: From Galileo to Yukawa*. Cambridge: Cambridge University Press. ISBN 0521017068
* Kilgour, Frederick G. (1998). *The Evolution of the Book*. New York: Oxford University Press. ISBN 0195118596

வெளியிணைப்புகள்
---------------

* *Journal des sçavans* at Gallica
* The modern *Journal des Savants* பரணிடப்பட்டது 2012-02-24 at the வந்தவழி இயந்திரம்

விக்கிமீடியா பொதுவகத்தில்,  
 ***சூர்ணால் டி சவான்***   
என்பதின் ஊடகங்கள் உள்ளன.
**இராயவரம்**  (ஆங்கிலம்: Rayavaram), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் இருக்கும் ஒரு ஊராட்சி.

அமைப்பு
-------

**இராயவரம்**
இராயவரம் (ராயவரம் என்றும் எழுதுவர்) சிற்றூர் புதுக்கோட்டை மாவட்டத்தில் உள்ளது. இது செட்டிநாட்டில் உள்ள 96 ஊர்களில் ஓன்று. இங்கு ஏறத்தாழ 500 குடும்பங்கள் வசித்து வருகின்றனர்.இங்கு பெரிதும் விசாயிகளே வாழ்ந்து வருகின்றனர்.ராயவரம் அருகில் **திருமயம்** போன்ற ஊர்கள் உள்ளன. இவ்விரண்டு ஊரிலும் கோட்டைகள் உள்ளன. இன்னும் அக்கோட்டைகள் அழியாமல் இருக்கின்றன. இராயவரம் ஊரானது திருச்சியில் இருந்து 72கிமீ தொலைவிலும் மதுரையில் இருந்து 90 கிமீ தூரமும் உள்ளது. தேசிய நெடுச்சாலை 210(NH 210)8 கிமீ தொலைவில் இருக்கிறது. அருகாமையில் உள்ள புகைவண்டி நிலையம் திருமயத்திலும், விமான நிலையம் திருச்சியிலும் உள்ளது. தரை வழியே புதுக்கோட்டை, காரைக்குடி, அறந்தாங்கி, அரிமலம் மற்றும் திருமயத்துடன் நன்கு இணைக்கபட்டு தினம் 75 பேருந்துகள், சிற்றுந்துகள் வந்து சொல்கின்றன. இராயவரத்தை சுற்றி உள்ள அனைத்து கிராமங்களிலும் முத்தரையர் மக்கள் அதிகம் வாழ்கின்றனர்.

கோவில்கள்
---------

1. குடைவரை கோவில் சிவன் கோட்டையூர் ராயவரம் 

2. முத்துமாரியம்மன் கோயில் 

3. இத்திமரத்து பிள்ளையார் கோவில் 

4. சிவன் கோவில். 

5. பெருமாள் கோவில் 

6. மலைக்கொழுந்திஸ்வரர் குடவரை சிவன் கோயில் 

7. ஆஞ்சேநேயர் கோவில் 

8. அய்யனார் கோயில் 

9. மஹா கணபதி ஆலயம் (கயிலை) 

10. லிங்கத்து ஊரணி சிவன் 

11. செங்கீரை முன்னோடி கருப்பர் கோவில் 

12. செங்கீரை அய்யனார் கோயில் 

13. செங்கீரை செல்லி அம்மன் கோயில் 

14. செங்கீரை பட்டன் கோயில் 

15. செங்கீரை அடைக்கலம் காத்தார் கோயில் 

16. செங்கீரை உலகி காளி கோயில் 

17. செங்கீரை சிவன் கோவில 

18. செங்கீரை மீனாட்சி அம்மன் கோவில 

19. கோட்டை கரை முனி கோவில 

20. மாவடி கருப்பர் ஆலயம் 

21. சோணைய கருப்பர் ஆலயம் 

22. உய்யவந்தம்மன் கோவில் 

23. வெலத்துட ஐயனார் கோவில் 

24. செங்கிடாய் கருப்பர் கோவில் 

25. பட்டவன் கோவில் 

26. கள்ளியநாச்சி அம்மன் கோவில் 

27. காட மூர்த்தி ஐயனார், குலவாய் கருப்பர் ஆலயம் 

28. பொன்னி காளி அம்மன் கோவில் 

29. உலகம் காத்தான் விநாயகர் கோவில் 

30. உமையாம்பிகை கோவில் 

31. கழுத்தறுப்பான் காளி கோவில் 

32. ஆயிங்குடி ஐயனார் கோவில்

நீர்நிலைகள்
-----------

1. பழைய ஊரணி 

2. சிவன் கோவில் ஊரணி 

3. புது ஊரணி 

4. நாராயணன் செட்டியார் ஊரணி 

5. நல்லான் செட்டியார் ஊரணி 

6. பொன்னாச்சி ஊரணி 

7. ஆண்டி ஊரணி 

8. உலகங்காத்தான் ஊரணி 

9. வாடி ஊரணி

கண்மாய்கள்
----------

1. ராயவரம் கண்மாய் 

2. கொத்தத்தி கண்மாய் 

3.குறுந்தங்குடி கண்மாய் 

4.ஆயிங்குடி கண்மாய் 

5.செங்கீரை கண்மாய் 

6. செட்டி கண்மாய்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**சுதி ரஞ்சன் தாஸ்** (*Sudhi Ranjan Das*) (1 அக்டோபர் 1894 – 18 செப்டம்பர் 1977) இந்தியாவின் 5வது தலைமை நீதிபதியாக இருந்தார். இவர் 1 பிப்ரவரி 1956 முதல் 30 செப்டம்பர் 1959 வரை பணியாற்றினார். இவர் தி ஸ்டேட்ஸ்மேன் என்ற ஆங்கில மொழி செய்தித்தாளின் தலைவராகவும் பணியாற்றினார்.

சுய சரிதை
---------

சுதி ரஞ்சன் தாஸ் கொல்கத்தாவில் தெலிர்பாகின் முக்கிய வைத்ய தாஸ் குடும்பத்தில் இராக்கல் சந்திர தாஸ் -வினோதினி தாஸ் ஆகியோருக்கு பிறந்தார்.

கல்வி
-----

இவர் சாந்திநிகேதனின் பாத பாவனா பள்ளியில் பயின்றார். அங்கு இவர் இரவீந்திரநாத் தாகூரின் முதல் நான்கு மாணவர்களில் ஒருவராக இருந்தார்.  இசுகாட்டிய தேவாலயக் கல்லூரியில் இடைநிலைத் தேர்வுகளை முடித்த பிறகு, இவர் கொல்கத்தா பல்கலைக்கழகத்துடன் இணைந்த வங்காபாசி கல்லூரிக்குச் சென்று, பட்டம் பெற்றார். மேலும் இலண்டன் பல்கலைக்கழகக் கல்லூரியில் சட்டத்தைப் படிக்கத் தொடங்கிய இவர் முதல் வகுப்பு மரியாதையுடன் பட்டம் பெற்றார். இவர் 1918இல் இலண்டனின் கிரேஸ் இன்னில் உள்ள வழக்கறிஞர்கள் சங்கத்துக்கு அழைக்கப்பட்டார்.

நீதித்துறை வாழ்க்கை
-------------------

இவர் 1942 இல் கொல்கத்தா உயர் நீதிமன்றத்தின் கூடுதல் நீதிபதியாக உயர்த்தப்பட்டார். 1944இல் கொல்கத்தா உயர் நீதிமன்றத்தில் துணை நீதிபதியானார். இவர் பஞ்சாப் உயர் நீதிமன்றத்தின் தலைமை நீதிபதியாக 1949 முதல் 1950 வரை பணியாற்றினார்.

1950இல் புதிய அரசியலமைப்பு தொடங்கப்படுவதற்கு முன்பு இவர் இந்தியாவின் கூட்டாட்சி நீதிமன்றம்/உச்ச நீதிமன்றத்திற்கு நியமிக்கப்பட்டார். இவர் மூன்று வருடங்களுக்கு மேல் நாட்டின் தலைமை நீதிபதியாக பதவி வகிக்கும் முன் இந்தியாவின் இரண்டு முறை தலைமை நீதிபதியாக பதவி வகித்தார். இவர் செப்டம்பர் 30, 1959 அன்று ஓய்வு பெற்றார்.

குடும்ப வாழ்க்கை
----------------

சுதி ரஞ்சன் தாஸ் இந்தியக் குடிமைப் பணி அதிகாரியான எஸ். பி. மஜும்தாரின் மகள் சுவப்னா மஜும்தாரை மணந்தார். இவர்களுக்கு வான்படை தளபதி சுரஞ்சன் தாஸ், சுக்ரித் ரஞ்சன் தாஸ் என்ற இரண்டு மகன்களும், அஞ்சனா என்ற ஒரு மகளும் பிறந்தனர். அஞ்சனா பின்னர் மத்திய சட்ட அமைச்சரான இவரது இளைய வழக்கறிஞர் அசோக் குமார் சென்னை மணந்தார். இவரது குழந்தைகள் அனைவருக்கும் இரவீந்திரநாத் தாகூர் பெயரிட்டார்.

சித்தரஞ்சன் தாஸ், சரளா ராய், அபலா போஸ், சதீஷ் ரஞ்சன் தாஸ் ஆகியோர் இவரது உறவினர்கள்.

1, சப்தர்ஜங் சாலை
-----------------

இந்தியாவின் தலைமை நீதிபதியான இவர் முன்னாள் பிரதமர் இந்திரா காந்தி தனது இல்லமாக பயன்படுத்திய 1, சப்தர்ஜங் சாலையில் உள்ள வீட்டில் முன்பு வசித்து வந்தார். இந்த மாளிகை 1984இல் பிரதமர் திருமதி இந்திரா காந்தியின் படுகொலைக்கு சாட்சியாக இருந்தது. இது இப்போது ஒரு அருங்காட்சியகமாக இருக்கிறது.

சான்றுகள்
---------

1. ↑  "Sudhi Ranjan Das" (in en). *Journal of the Indian Law Institute* (The Indian Law Institute) **II** (2–3): 154–156. January-June 1960. . 
[*தொடர்பிழந்த இணைப்பு*]
2. 1 2 3  Biography on Supreme Court of India's NIC webpage
3. ↑  *Some Alumni of Scottish Church College* in *175th Year Commemoration Volume*.
4. ↑  Sen, Asit.
**சுதிர் இலட்சுமண்ராவ் பர்வே** (*Sudhir Laxmanrao Parwe*) என்பவர் மகாராட்டிர மாநிலத்தினைச் சேர்ந்த அரசியல்வாதி ஆவார். இவர் 13வது மகாராட்டிர சட்டப் பேரவையின் உறுப்பினர் ஆவார். இவர் உம்ரெட் சட்டமன்றத் தொகுதியினைப் பிரதிநிதித்துவப்படுத்தினார். இவர் பஞ்சாயத்து ராஜ் குழுவின் (மாநில அமைச்சர் அந்தஸ்து), மகாராஷ்டிரா சட்டமன்றத்தின் தலைவராக 2017 முதல் 2019 வரை இருந்தார். இவர் பாரதிய ஜனதா கட்சியைச் சேர்ந்தவர். பர்வே 2009-ல் வென்ற இடத்தைத் தக்க வைத்துக் கொண்டார். இவர் அப்போதும் பாரதிய ஜனதா கட்சியிலேயே பணியாற்றினார்.

சர்ச்சை
-------

ஏப்ரல், 2015-ல்,ஆரம்ப பள்ளி ஆசிரியரை அறைந்ததற்காக பர்வேக்கு இரண்டு ஆண்டுகள் சிறைத்தண்டனை விதிக்கப்பட்டது. இந்த தண்டனையை எதிர்த்து மேல்முறையீடு செய்து பிணைப் பெற்றுள்ளார். பர்வே 2005-ல் கார்கோவ் ஜில்லா பரிஷத் தொகுதியின் உறுப்பினராக இருந்தார். அப்போது தலைமை ஆசிரியர் ஒருவர் பள்ளியின் பெண் ஊழியரிடம் தவறாக நடந்து கொண்டார். இதற்காக அத்தலைமையாசிரியரை அடித்த வழக்கில் இத்தண்டனை வழங்கப்பட்டது.

மேற்கோள்கள்
-----------

1. ↑  "Results of Maharashtra Assembly polls 2014". *India Today*.. பார்த்த நாள்: 3 November 2014.
2. ↑  "No dent in Cong base". *Hindustan Times*. Archived from the original on 12 ஜூன் 2015.. பார்த்த நாள்: 11 June 2015.
**மாவுப்பூச்சி** (*Mealybugs*) என்பது ஒரு வகைப் பூச்சி ஆகும். இவை ஈரப்பமான, வெப்பமான காலநிலை உள்ள பகுதிகளில் காணப்படுகின்றன. இதில் பலவகையானவை தீங்குயிர்களாக கருதப்படுகின்றன. இவை தாவரங்களில் இருந்து அதன் சாறை உறிஞ்சி வாழ்பவை. இவை பசுமைக் குடில் தாவரங்கள், வீட்டுத் தாவரங்கள் வீட்டில், துணை வெப்பமண்டல மரங்கள் போன்றவற்றிற்கு நோய்ப் பரப்பியாக செயல்படுகிறது. ஒரு தாவரத்தின் மீது மாவுப்பூச்சிகள் எண்ணிக்கையில் அதிகரிக்கும்போது, தாவரங்கள் இறக்க நேரிடலாம்.

பரவல்
-----

உலகின் அனைத்துப் பகுதிகளிலும் மாவுப்பூச்சிகள் உள்ளன. என்றாலும் மிகவும் வெப்பமான பகுதிகளில் மட்டுமே மிகுதியாக காணப்படுகின்றன, மற்றும் குளிர்ந்த நாடுகளில் உள்ள பசுமைக் குடில் மற்றும் பிற கட்டிடங்களில் பரவியுள்ளன. இவை ஆர்க்டிக் அல்லது அண்டார்டிக்கில் காணப்படுவதில்லை, ஒருவேளை ஏதாகினும் கட்டிடங்களில் இருக்கலாம் அதைத் தவிர வேறு எங்கும் இல்லை.

விளக்கம்
--------

ஆண் மாவுப் பூச்சி
மாவுப்பூச்சிக் கூட்டத்துடன் எறும்புகள்
இந்தப் பூச்சிகளில் ஆண் பூச்சிகளுக்கு இறக்கை உண்டு. ஆனால் பெண் பூச்சிகளோ பறக்க முடியாதவை. சில வகை பெண் பூச்சிகள் நடக்கக் கூடியன.

பெண் மாவுப்பூச்சிகளே தாவரச் சாறை உறிஞ்சி வாழ்கின்றன. தாவரப் பிளவுகள், வேர்கள், பழத்தின் அடிப்பகுதிகளில் இருந்து சாறை எடுக்கின்றன. தாவரங்களோடு ஒட்டியிருக்கும் இவை, சாறை எடுக்கும்போது தங்களைப் பாதுகாத்துக்கொள்ள மாவு போன்ற படலத்தைச் சுரக்கின்றன. அதனால் இவை வாழும் தாவரத் தண்டுகள் மாவைப் பூசியது போன்று காணப்படும்.

தாவரங்களில் இருந்து சாறை உறிஞ்சும் மாவுப்பூச்சிகள் அதைத் தேனாக மாற்றுகிறன. இதை எறும்புகள் உணவாகக் கொள்கின்றன. அதேநேரம் மாவுப்பூச்சிகளை ஒரு தாவரத்திலிருந்து மற்றொரு தாவரத்துக்கு எறும்புகளே எடுத்துச் சென்று பரப்புகின்றன. எறும்புகளும் மாவுப்பூச்சிகளும் இப்படி இணக்கமான உறவைப் பராமரிக்கின்றன.

மேற்கோள்கள்
-----------

1. ↑  "Pseudococcidae Heymons, 1915". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System).
2. ↑  Encyclopedia of Life
3. ↑  ஆதி வள்ளியப்பன் (27 சனவரி 2018). "பூச்சி வளர்க்கும் எறும்பு". *கட்டுரை*. தி இந்து தமிழ். 29 சனவரி 2018 அன்று பார்க்கப்பட்டது.

மேலும் வாசிக்க
--------------

* Jahn, G. C. and J.W. Beardsley 1994. Big-headed ants, Pheidole megacephala: Interference with the biological control of gray pineapple mealybugs. In D.F. Williams [ed.] "Exotic Ants: Biology, Impact and Control of Introduced Species." Westview Press, Oxford, 199–205.
* Jahn, G. C. and J.W. Beardsley 1998. Presence / absence sampling of mealybugs, ants, and major predators in pineapple. J. Plant Protection in the Tropics 11(1):73–79.
* Jahn, Gary C. J. W. Beardsley and H. González-Hernández 2003. A review of the association of ants with mealybug wilt disease of pineapple. Proceedings of the Hawaiian Entomological Society. 36:9–28.

வெளி இணைப்புகள்
---------------

* NCIPM (National Centre for Integrated Pest Management) – Cotton Mealybugs பரணிடப்பட்டது 2010-04-09 at the வந்தவழி இயந்திரம்
* *BBC gardening advice, mealybugs*
* CISR – Vine Mealybug Center for Invasive Species Research summary on Vine Mealybug On the University of Florida / Institute of Food and Agricultural Sciences *Featured Creatures* website:
* *Hypogeococcus pungens*, no common name
* *Nipaecoccus nipae*, coconut mealybug
**மாஸ்கோ பல்கலைக்கழக விலங்கியல் அருங்காட்சியகம்** (*Zoological Museum of Moscow University*) உருசியாவின் இரண்டாவது மிகப்பெரிய விலங்கியல் அருங்காட்சியகம் (பெரியது செயின்ட் பீட்டர்ஸ்பர்க்கில் உள்ள விலங்கியல் அருங்காட்சியகம்) ஆகும். இது உலகின் பன்னிரண்டு பெரிய அருங்காட்சியகங்களில் ஒன்றாகும்.

இந்த அருங்காட்சியகம் 1791-ல் இயற்கை வரலாற்று அருங்காட்சியகமாக நிறுவப்பட்டது. தற்போதைய கட்டிடம் 1898-1902-ல் கட்டப்பட்டது. மாஸ்கோ பல்கலைக்கழகத்தின் உயிரியல் துறை 1930-ல் நிறுவப்பட்டது. பின்னர் இத்துறையின் ஒரு பகுதியாக இந்த அருங்காட்சியகம் ஒரு வருடத்திற்குப் பின் பல்கலைக்கழகத்தின் பகுதியாக மாறியது. மீண்டும் தன்னாட்சி பெற்றது. பின்னர் 1930களின் இறுதியில் பல்கலைக்கழகத்தின் பகுதியாக மாறியது. 1991-ல் இது ஒரு ஆராய்ச்சி நிறுவனமாக மாறியது.

படங்கள்
-------

* நுழைவாயில்நுழைவாயில்
* கீழ்த்தளம்கீழ்த்தளம்
* ஆசிய யானை சட்டகத்துடன் கூடிய ஒப்புமை உடற்கூற்றியல் பகுதிஆசிய யானை சட்டகத்துடன் கூடிய ஒப்புமை உடற்கூற்றியல் பகுதி
* மேல் தளம்மேல் தளம்

வெளி இணைப்புகள்
---------------

* அதிகாரப்பூர்வ தளம்

மேற்கோள்கள்
-----------

1. ↑